  видеоысь скриншот ИА «Удмуртия» Удмуртилэн тӧроез Александр Бречалов элькунамы улӥсьёсты Выль арен ӟечкылаз.  «2021-тӥ арлы мылкыдъёсмес малпаса, асьмеос оскимы, со 2020-тӥ арлэсь умойгес луозы шуыса. Трослы озьы ик пӧрмиз. Асьмеос малпанъёсмес улонэ пыӵатыны быгатӥмы: данъяськыны быгатымон ӵектосъёсты ӵошен, огкылысь быдэстӥмы. Мон вань сюлмысьтым тау карисько юрттэмды но дурбасьтэмды понна», – вераз улосвыллэн кивалтӥсез. «Ар пӧртэм вал. Шумпотонъёсын но вормонъёсын ӵош со асьмелы ыштонъёс но, мыдлань луонъёс но вайиз. Со асьмеды чиданы, валаны дышетӥз. Валтӥсез – вань воштӥськонъёс дунъянтэм опыт басьтыны юрттӥзы, асьмеды кужмогес ариз но юнгес герӟаз. Ар возьматӥз, макем паймымон адямиос уло элькунамы: таланто, чупырес, чидась, ужез яратӥсь. Трос пол адӟимы, кызьы ваньмыз дырто юрттыны соослы, кин шугадӟонэ шедиз, кызьы эшъяськонэз, сюлмо луонэз, зэмос кусыпъёсты дунъяло, макем кулэ асьмелы семья дунлыкъёс, макем асьмеос яратӥськомы нылпиосты, гажаськомы пересьёсты. Ойдолэ вань ӟечсэ сьӧрамы 2022-тӥ аре басьтомы!», – вазиськиз элькунлэн тӧроез.   « Гажано эшъёс! Выль ар – со улонлэн чылкыт бамез кадь, мар отын кылдоз, трослы асьмелэсь потэ. Сюлмысьтым сӥзисько, 2022-тӥ ар вань дуно малпанъёстэс мед быдэстоз. Юн тазалык тӥледлы, яратон, ӟеч мылкыд, ванё-буро улон но азинскон. Выль арен, Удмуртия! Выль арен, эшъёс!»                                        Александр Бречалов,                                          Удмуртилэн тӧроез Улосвыллэн тӧроеныз ӵош элькунамы улӥсьёсты ӟечкылазы но сӥзёнъёссэс веразы Удмуртилэн дано кунмуртэз Рауф Каримов, «Можгаплем» огазеяськонлэн кивалтӥсез Александр Александров, Шаркан ёросысь «Восход» но «Ошмес» возёсъёслэн кивалтӥсез Анатолий Хохряков, Эгра ёросысь Мазьги гуртын улӥсьёс, Ижым эм акдемиын дышетскись, волонтёр-эмчи Мария Якупова, Глазкарысь политехникая колледжын дышетскись Михаил Клабуков, Пересьёс но сӧсыръёс понна элькун интернатын но Паласькись виснъёсъя элькун эмъюртын ужасьёс, «Воткинский завод» огазеяськонысь электросварщик Роман Орлов, «Донвард – Гидравлические системы» компанилэн кивалтӥсз Алексей Перескоков, Сарапулысь музей-заповедниклэн кивалтӥсез Сабина Креклина, Токиоын Паралимпи шудонъслэн бронза призёрез Надежда Пушпашева, «Удуртиысь устоез участковой – 2021» Владимир Леванов, Россиысь МЧС-лэн элькунъя валтӥсь управлениысьтыз тылпу кысонэз радъянъя управлнеилэн кивалтӥсезлэн воштӥсез Артём Коротаев но Ижкарысь 68 номеро школалэн кивалтӥсез, Удмуртиысь калык дышетӥсь Евгений Шляпкин. Тегъёс: АлександрБречалов Выльар Мерлык Удмуртия Ижкар  